Statsforvaltningen

Statsforvaltningen var fra 1. juli 2013 til 31. marts 2019 en statslig myndighed, der lokalt varetog en række opgaver, som ikke hørte under kommunerne eller regionerne. Statsforvaltningen hørte organisatorisk under Social- og Indenrigsministeriet.

Familieretshuset 
Den 1. april 2019 trådte et nyt familieretligt system i kraft og Statsforvaltningen lukkede. Samtidig blev Familieretshuset etableret, og det har ligesom Statsforvaltningen ni afdelinger fordelt rundt i landet. Familieretshuset skal varetage opgaver på det familieretlige område i medfør af lov nr. 1702 af 27. december 2018 om Familieretshuset (Familieretshusloven).

Styrelsen for International Rekruttering og Integration (SIRI) overtog samtidig behandlingen af ansøgninger om EU-opholdsdokumenter fra Statsforvaltningen. Ansøgninger om opholdsdokument i Danmark efter EU-reglerne, skal derfor fra 1. april 2019 indgives til Styrelsen for International Rekruttering og Integration (SIRI).

Ankestyrelsen overtog opgaverne med tilsynet med kommunerne og regionerne.

Statsforvaltningen
Statsforvaltningen erstattede den 1. juli 2013 de fem regionale statsforvaltninger, som ved strukturreformen i 2007 afløste statsamterne. Forvaltningen var organiseret med hovedkontor i Aabenraa og derudover otte afdelinger rundt om i landet.  

Myndigheden Statsforvaltningen må ikke forveksles med det generelle begreb "statsadministrationen", som hører under forvaltningsretten.

Kontorer

Opgaver 
Statsforvaltningen varetog opgaver inden for følgende hovedområder:

Tilsyn 
 Tilsyn med landets kommuner og regioner.

Familieretssager 
 Bevilling af separation og skilsmisse.
 Sager om Børne- og ægtefællebidrag.
 Sager om forældremyndighed og samvær.
 Faderskabssager.
 Sager om adoption.
 Sager om værgemål.
 Tilsyn med umyndiges båndlagte midler.
 Tilsyn med umyndiges drift af egen virksomhed.

Udlændingesager 
 Opholdsbevis til EU-borgere.
 Opholdstilladelse til udenlandske adoptivbørn.
 Indfødsret til statsborgere fra de øvrige nordiske lande.

Sundhedsvæsen 
 Sekretariat for Det psykiatriske Patientklagenævn.
 Afgørelse af sager om forældreuegnethed ved behandling med kunstig befrugtning.

Folkekirken 
 Statsforvaltningens direktør eller vicedirektør er samtidig stiftamtmand og udgør sammen med et stifts biskop Stiftsøvrigheden, som varetager opgaver med hensyn til Folkekirkens økonomiske, bygningsmæssige og personalemæssige forhold.

Andre opgaver 
 Ankeinstans vedrørende kommuners behandling af visse byggesager.
 Godtgørelse af visse udgifter i forbindelse med hegnssyn og skelforretninger.
 Sekretariat for Byfornyelsesnævnet.
 Kontrol af kandidatanmeldelser og udarbejdelse af kandidatlister ved folketingsvalg.
 Afgørelse i visse sager om navngivning og navneændring.
 Ankeinstans i sager om master til radiokommunikation.
 Ankeinstans i sager om strandinger og strandingsgods.

Indtil 1. juli 2013 var de regionale statsforvaltninger sekretariat for Det sociale Nævn og Beskæftigelsesankenævnet. Disse nævn er nu nedlagt og deres sagsområder er flyttet til Ankestyrelsen.

Direktører og vicedirektører 
Den 15. oktober 2018 blev Anette Hummelshøj direktør for statsforvaltningen. Hun afløste Helle Haxgart.

Henvisninger

Eksterne henvisninger 
 Statsforvaltningernes hjemmeside
 Bekendtgørelse af forvaltningsloven

Etableret i 2013
Ophørt i 2019
Danske myndigheder
Mægling